**Tööleht “Kuidas oleme kohanenud koroonaviiruse kriisiga?”**

COVID-19 on nüüdseks meie ühiskonda mõjutanud juba üle aasta. Igaüks meist on sellega otsesemalt või kaudsemalt kokku puutunud. Muuhulgas oleme pidanud muutma enda harjumusi ning tavasid, et viirusest üheskoos kiiremini võitu saada. **Tänases e-külalistunnis saad teada, kuidas oleme kohanenud koroonaviiruse kriisiga.**

**Kasuta töölehte nii:**

* enne otseülekannet vasta küsimusele
* otseülekande ajal küsi küsimusi
* peale otseülekannet aruta teemat oma klassikaaslasega ja lahenda ülesanne

**ENNE OTSEÜLEKANDE VAATAMIST TÄIDA TABEL**

Kuidas on koroonaviirus Sinu elu siiani mõjutanud? **Mõtle, mis on järgnevates valdkondades Sinu jaoks muutunud, millega oled Sa pidanud kohanema või millised uued harjumused on Sul tekkinud pärgviirus COVID-19 tingitud olukorra tõttu. Täida tabel.**

|  |  |
| --- | --- |
| **Haridus** |  |
| **Hobid** |  |
| **Pere** |  |
| **Sõbrad** |  |
| **Vaba aeg** |  |

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele saad Youtube otseülekande ajal külalisõpetajalt küsimusi küsida. Selleks lisa vestlusesse või palu õpetajal oma küsimus vestlusesse lisada nii:

***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE JÄREL LOO LÜHIVIDEO**

Vaata videot [“10 nõuannet õpilastele distantsõppega toime tulemiseks”](https://www.innove.ee/uudis/video-kooliopilastele-nouanded-distantsoppega-toimetulekuks) ja **tee samuti lühivideo, kus annad omapoolsed nõuanded koroonaviirusega kohanemiseks.** Vali üks järgnevatest sihtgruppidest, kellele video suunata: lapsevanemad, poepidajad, arstid, klassikaaslased, muusikud, või enda valitud sihtgrupp. Video võiks olla kuni 3 minutit pikk. Lae see üles õpetajaga kokkulepitud viisil.

Videos:

* Lisa nõuandeid, kuidas hoida positiivset meelt koroonakriisi ajal
* Tunnusta neid juba tehtud töö ja vaeva eest
* Lisa 3 tegevust, mida sihtgrupi inimesed saaksid teha, et koroonakriis mööduks muretumalt

Lisainfot selle kohta, kuidas erinevates kriisides toime tulla ning kelle käest abi küsida, leiad [peaasi.ee](http://peaasi.ee/) kui ka [lasteabi.ee](http://lasteabi.ee/) kodulehel.